OzLabs/hebrew-wiki-articles huggingface dataset:
ויקטור פרנק

ויקטור הנרי "ויק" פרנק ג'וניור (באנגלית: .Victor Henry "Vic" Frank, Jr; 4 באפריל 1927 – 6 באפריל 2010), היה אתלט יהודי-אמריקאי. פעמיים סגן אלוף ארצות הברית (1949 ו-1951) ואלוף המכללות (1949) בזריקת דיסקוס.

== ביוגרפיה ==
פרנק נולד וגדל בפילדלפיה, למשפחה יהודית. הוא שרת בחיל הים האמריקאי במלחמת העולם השנייה. לאחר מכן הוא למד משפטים באוניברסיטת ייל.

במבחנים האמריקאים לאולימפיאדת לונדון (1948) סיים פרנק במקום שני בזריקת דיסקוס בתוצאה של 50.56 מטר ונכלל במשלחת האמריקאית לאולימפיאדה. התוצאה שקבע הייתה יכולה להעניק לו את המקום הרביעי במשחקים, אלה שבמשחקים עצמם הוא קבע תוצאה חלשה של 42.00 מטר וסיים רק במקום 20. בהמשך אותה שנה, באליפות ארצות הברית שנערכה בשנת הוא זכה במדליית ארד בתוצאה של 49.32 מטר.

===סגן אלוף ארצות הברית ===
בתחרות שנערכה בפילדלפיה ב-14 במאי 1949 קבע פרנק בזריקת דיסקוס שיא אישי חדש של 54.23 מטר (שיא העולם באותה העת היה שייך לאדולפו קונסוליני מאיטליה, 55.33 מטר). באליפות ארצות הברית שנערכה באותה שנה הוא זכה במדליית כסף בתוצאה של 50.70 מטר, אחרי פורצ'ן גורדיין (53.17 מטר).

בתחרות שנערכה בלוס אנג'לס, קליפורניה ב-29 באפריל 1950 קבע פרק בהדיפת כדור ברזל שיא אישי חדש של 16.09 מטר. המנצח בתחרות היה היהודי האמריקאי ג'ים פוקס שקבע שיא עולם חדש של 17.82 מטר. בהמשך אותה שנה, באליפות ארצות הברית הוא סיים במקום רביעי בתוצאה של 49.82 מטר. שנה לאחר מכן, באליפות ארצות הברית שנערכה בשנת 1951 הוא זכה במדליית כסף בתוצאה של 52.54 מטר, אחרי ריצ'רד דויל (53.50 מטר).

== חיים אישיים ==
פרנק היה המנהל והשגריר של הבנק לפיתוח אסיה וסגן נשיא של חברת CPC International. נוסף לכך, היה המייסד והיו"ר של קרן תוכניות אסיה.

== שיאים אישיים ==
===אצטדיון===
* הדיפת כדור ברזל: 16.09 מטר (1950)
* זריקת דיסקוס: 54.23 מטר (1949)

==קישורים חיצוניים==

* [http://trackfield.brinkster.net/Profile.asp?ID=2019&Gender=M ויקטור פרנק] באתר Track and Field (גברים)

קטגוריה:אתלטים יהודים אמריקאים
קטגוריה:הודפי כדור ברזל אמריקאים
קטגוריה:זורקי דיסקוס אמריקאים
קטגוריה:אתלטים באולימפיאדת לונדון (1948)
קטגוריה:משתתפים יהודים באולימפיאדת לונדון (1948)
קטגוריה:אמריקאים שנולדו ב-1927
קטגוריה:אמריקאים שנפטרו ב-2010
אנדי בלום

אנדרו "אנדי" בלום (באנגלית: Andrew "Andy" Bloom; נולד ב- 11 באוגוסט 1973), הוא אתלט יהודי-אמריקאי בעבר. פעמיים אלוף ארצות הברית באולם (1999 ו-2000), מקום שלישי בארצות הברית (2000), מקום שלישי בעולם (2000), רביעי במשחקים האולימפיים (סידני 2000), רביעי באליפות העולם (סביליה 1999), אלוף ושיאן האוניברסיאדה (פלמה 1999) ואלוף המכללות (1996) בהדיפת כדור ברזל, סגן אלוף ארצות הברית (1997), 3 פעמים מקום שלישי באליפות ארצות הברית (1998, 1999 ו-2001), מקום שישי בעולם (2000) ואלוף המכללות (1996) בזריקת דיסקוס.

== ביוגרפיה ==
בלום נולד וגדל בסטמפורד קונטיקט למשפחה יהודית, אחר כך עבר עם משפחתו להתגורר בניסקייונה ניו יורק. בשנת 1998 קיבל תואר שני מאוניברסיטת ווייק פורסט.

===1997===
באוניברסיאדה שנערכה בסיציליה, איטליה בשנת 1997 זכה בלום במדליית כסף בזריקת דיסקוס בתוצאה של 63.12 מטר, אחרי סגן אלוף האולימפי ולדימיר דוברובצ'יק מבלארוס (66.40 מטר).

===1998===
במשחקי הרצון הטוב שנערכו בניו יורק בשנת 1998 זכה בלום במדליית כסף בזריקת דיסקוס בתוצאה של 63.97 מטר, אחרי דימטרי שווצ'נקו מרוסיה (64.81) ולפני ג'ון ג'ודינה מארצות הברית (62.84 מטר).

===1999===
באוניברסיאדה שנערכה בפלמה דה מיורקה בספרד ביולי 1999 זכה בלום בשתי מדליות, זהב וכסף. מדליית זהב בהדיפת כדור ברזל בשיא אוניברסיאדה חדש של 21.11 מטר (השיא הנוכחי, 2018), לפני אדם נלסון מארצות הברית (20.64 מטר) ומדליית כסף בזריקת דיסקוס בתוצאה של 64.68 מטר, אחר פרנץ קרוגר מדרום אפריקה (66.90 מטר). חודש לאחר מכן, באליפות העולם שנערכה בסביליה, ספרד בסוף אוגוסט אותה שנה הוא סיים במקום רביעי בהדיפת כדור ברזל בתוצאה של 20.95 מטר. נוסף לכך, הוא השתתף בזריקת דיסקוס בשלב הגמר אך פסל את שלושת הניסיונות וסיים במקום 12. בשלב המוקדמות הוא קבע תוצאה של 62.17 מטר. שבוע לאחר מכן, בתחרות שנערכה ברודלינגן שווייץ הוא קבע בהדיפת כדור ברזל תוצאה של 21.27 מטר תוצאה שיכול היה לזכות איתה במדליית הארד.

===2000===
במבחנים האמריקאיים לאולימפיאדת סידני (2000) סיים בלום במקום שלישי בהדיפת כדור ברזל בתוצאה של 21.61 מטר ובמקום חמישי בזריקת דיסקוס בתוצאה של 61.16 מטר ונכלל במשלחת האמריקאית לאולימפיאדה. במשחקים עצמם הוא סיים במקום רביעי בהדיפת כדור ברזל בתוצאה של 20.87 מטר, אותה קבע בהדיפה הראשונה. שבוע וחצי לאחר מכן, בתחרות שנערכה בדוחה הוא קבע בהדיפת כדור ברזל שיא אישי חדש של 21.82 מטר, טוב בהרבה מהמנצח במשחקים, ארסי הרג'ו מפינלנד (21.29 מטר) ותוצאה שדירגה אותו במקום השלישי בעולם באותה שנה.

== חיים אישיים ==
בלום נשוי ומתגורר עם משפחתו בוואקוויל קליפורניה ומלמד מתמטיקה בקולג' בפרימונט קליפורניה. הוא עוזר מאמן באוניברסיטת קליפורניה בדייוויס ומאמן אימוני הכוח של האתלטים באוניברסיטה.

== שיאים אישיים ==
===אצטדיון===
* הדיפת כדור ברזל: 21.82 מטר (2000)
* זריקת דיסקוס: 68.46 מטר (2000)

==קישורים חיצוניים==

קטגוריה:אתלטים יהודים אמריקאים
קטגוריה:הודפי כדור ברזל אמריקאים
קטגוריה:זורקי דיסקוס אמריקאים
קטגוריה:אלופי האוניברסיאדה באתלטיקה
קטגוריה:אתלטים באולימפיאדת סידני (2000)
קטגוריה:אמריקאים שנולדו ב-1973
מונדיאליטו 2012 (כדורגל חופים)

מונדיאליטו 2012 בכדורגל חופים היה טורניר כדורגל חופים, שנערך בחוף "פראיה דה רושה" בפורטימאו, פורטוגל בין התאריכים 27 ביולי ל-29 ביולי 2012. התחרות כללה ארבע נבחרות שהתחרו ביניהן בשיטת ראונד-רובין (שיטה שבה כל נבחרת פוגשת את כל הנבחרות האחרות).

==הנבחרות המשתתפות==

* סין
* גרמניה
* פורטוגל (מארחת)
* ספרד

==טבלה סופית==

{| class="wikitable" style="text-align: center;"
|-
!width="175"|קבוצה
!width="20"|משחקים
!width="20"|ניצחונות
!width="75"|ניצחונות(לאחר הארכה או פנדלים)
!width="20"|הפסדים
!width="20"|שערי זכות
!width="20"|שערי חובה
!width="20"|הפרש שערים
!width="20"|נקודות
|- style="background-color: #ccffcc;"
|align="right"| פורטוגל
|3||3||0||0||17||7||10||9
|-
|align="right"| ספרד
|3||2||0||1||20||7||13||6
|-
|align="right"| גרמניה
|3||1||0||2||7||15||8-||3
|-
|align="right"| סין
|3||0||0||0||3||18||15-||0
|}

{| class="wikitable"
|style="background-color: #ccffcc;"|<small>הזוכה בטורניר</small>
|}

==לוח זמנים ותוצאות==

----

----

==פרסים==
{| class="wikitable" style="margin:auto"
!width=33% colspan="4"| השחקן המצטיין (MVP)
|-
|align="center" colspan="4"| מאדג'ר
|-
!colspan="4"| מלך השערים
|-
|align="center" colspan="4"| מאדג'ר(7 שערים)
|-
!colspan="4"| השוער המצטיין
|-
|colspan="4" align="center"| פאולו גראסה
|}

==ראו גם==
* כדורגל חופים
* מונדיאליטו
* אליפות אירופה בכדורגל חופים

==קישורים חיצוניים==
* [https://www.beachsoccer.com/ האתר הרשמי של כדורגל החופים]

==הערות שוליים==

קטגוריה:תחרויות כדורגל חופים בפורטוגל
קטגוריה:2012 בספורט
פקארד לייט 8

פקארד לייט 8 (באנגלית: Packard Light Eight) היא מכונית סלון מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בשנת 1932.

סך הכול יוצרו 6,785 יחידות.

דגמי "פקארד לייט 8" היו קרויים גם: "Packard Light Eight 900" והשתייכו לסדרה 900 (series 900).

מחירו של דגם "סדאן", 4 דלתות עמד על 1,750 דולר (שנת 1932).
=="פקארד לייט 8"==

* הדגם היה מאופיין על ידי סורג שהיה בעל צורת הצורה המסורתית, אך גם עם "את חפירה" אופנתי
* סוללות וארגזי כלים היו מונחים על הכנף
* גלגל חילוף
* אופציה: מצית סיגרים
* אופציה: מתלה מזוודת
* אופציה:פגוש אחורי מלא ופנסי פארק על הפגוש (מחיר של 65 דולר)

==תצורות "פקארד לייט 8"==

* "דגם סגנון 553" - 4 דלתות - סדאן (sedan vs) (5 נוסעים).
* "דגם סגנון 558" - 2 דלתות - קופה (2/4 נוסעים).
* "דגם סגנון 559" - 2 דלתות - רודסטר-קופה (2/4 נוסעים).
* "דגם סגנון 563" - 2 דלתות - סדאן-קופה (5 נוסעים).

==תמונות==
<gallery mode="packed" heights="150">
קובץ:1932 Packard "900" Light Eight (8022480545).jpg | "פקארד לייט 8", דגם קופה-רודסטר
קובץ:1932 Packard 904 Deluxe 8 Coupe (21736590312).jpg | "פקארד לייט 8", דגם 904 דה-לוקס קופה
קובץ:Packard Light Eight (23766814068).jpg | "פקארד לייט 8"
קובץ:1932 Packard 900 sedan.JPG| "פקארד לייט 8" דגם סדאן, 4 דלתות
קובץ:Packard Light Eight (23766813328).jpg | "פקארד לייט 8"
קובץ:Packard Light Eight 900 1932 schräg.JPG | "פקארד לייט 8" דגם סדאן, 4 דלתות, שנת 1932
קובץ:FtLauderdaleAntiqueCarMuseumAug081932PackardFront.jpg | "פקארד לייט 8"
</gallery>

==ראו גם==
* פקארד צילינדר יחיד
* פקארד 110
* פקארד 180
* פקארד פסיפיק
* פקארד סטיישן סדאן
* פקארד סופר 8
* פקארד קאריביים

== קישורים חיצוניים ==

* [http://www.packardclub.org/ פקארד קלאב] (packardclub)
* 
* 

==הערות שוליים==

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1932
קטגוריה:מכוניות אמריקאיות
לייט 8
פקארד סטיישן סדאן

פקארד סטיישן סדאן (באנגלית: Packard Station Sedan) היא מכונית סטיישן מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בין השנים 1948–1950.

דגם ה"פקארד סטיישן סדאן" התבסס על דגם "Packard Super Eight" .

בדגמי "פקארד סטיישן סדאן" השתמשו בשילוב של מסגור פלדה וחלקי גוף, יחד עם לוחות עץ מבניים. השתמשו בתת-דלת פלדה ובדלתות-נוסע פלדה, שעליהן הונחו לוחות עץ קשיחים. דלת העץ היחידה על הרכב הייתה מכלול השער (דלת) האחורי.

=="פקארד סטיישן סדאן"==

* 6 נוסעים.
* 4 דלתות + 1/2 דלת אחורית (חלק תחתון של הדלת - נפתחת לרוחב, החלון האחורי נפתח רוחבית כלפי מעלה)
* 2/3 תחתון של דלתות הצד + מסגרות חלונות צד + חלק תחתון של דלת תא מטען אחורי + מסגרת חלון אחורי מורכבים מעץ.

==תמונות==
<gallery mode="packed" heights="140">
קובץ:AACA Museum Packard (5233905259).jpg | "פקארד סטיישן סדאן"
קובץ:Packard Station Sedan at 2015 Macungie show 4of5.jpg | "פקארד סטיישן סדאן" - מבט לתא המטען הסגור
קובץ:Flickr - Hugo90 - Customer Shuttle.jpg | "פקארד סטיישן סדאן"
קובץ:Packard (3051779980).jpg | "פקארד סטיישן סדאן"
קובץ:1948 Packard station sedan - red - fvl (4669198762).jpg | "פקארד סטיישן סדאן", שנת 1948
קובץ:1948Packard2201SixPassengerSedanWoodieBackright.jpg| "פקארד סטיישן סדאן", שנת 1948
קובץ:1949 Packard Station Sedan.jpg | "פקארד סטיישן סדאן", שנת 1949
קובץ:Packard Estate '48 (14686354067).jpg | "פקארד סטיישן סדאן" שנת 1948
</gallery>

==ראו גם==
* פקארד צילינדר יחיד
* פקארד 110
* פקארד 180
* פקארד 300
* פקארד פסיפיק
* פקארד קאריביים
* פקארד מייפייר 

== קישורים חיצוניים ==

* 

==הערות שוליים==

קטגוריה:מכוניות סטיישן
קטגוריה:דגמי מכוניות שהושקו ב-1948
קטגוריה:מכוניות אמריקאיות
סטיישן סדאן
RTL 5

RTL 5 הוא ערוץ טלוויזיה הולנדי הנמצא בבעלות קבוצת RTL, והוא ערוץ הטלוויזיה השני של הקבוצה בהולנד. הערוץ עלה לאוויר ב-2 באוקטובר 1993. הערוץ משדר בעיקר סרטים אמריקניים אך גם תוכניות מציאות, קומדיות, תוכניות טיולים והפקות מקומיות הכוללות את "Expedition Robinson" (המקור לתוכנית הריאליטי הישרדות) ותוכניות נוספות. התוכניות המשודרות בערוץ מתמקדות בעיקר בגברים.

באופן רשמי, RTL 5 - יחד עם RTL 7, RTL 4 ו-RTL 8 - משודרים מלוקסמבורג על מנת לעקוף את הפיקוח ההדוק של הרשויות ההולנדיות על ערוצי טלוויזיה לעומת לוקסמבורג.

== היסטוריה ==
RTL 5 החל את דרכו תחת השם RTL V ב-2 באוקטובר 1993 והוא שודר באמצעות הלוויין אסטרה 1C. שנה לאחר מכן שינה הערוץ את שמו והוריד את הספרה הרומית V והחליף אותה בספרה 5. ב-1995 ערוץ Veronica TV החל לשדר והקים מיזם משותף לשלושת ערוצי הטלוויזיה המובילים בהולנד שנקרא HMG (הולנד מדיה גרופ), שעלול היה לפגוע בתחרות בשוק הטלוויזיה ההולנדי. על כן, תחת לחץ רשויות התקשורת, הערוץ הפך לערוץ חדשות.

ב-2001 שונו המגבלות שהושתו על הערוץ בעקבות השקת ערוצי טלוויזיה חדשים בהולנד. כמו כן, באותה שנה החל הערוץ לשדר רצף תוכניות עסקים וכלכלה תחת השם RTL Z במהלך היום. ב-12 באוגוסט 2005 עברו תוכניות הכלכלה לערוץ RTL 7. בנוסף בשנה זו הערוץ החל לשדר במשך 24 שעות ביממה.

בשנת 2016 עמד נתח השוק של הערוץ על 2.7%.

== תוכניות ==
* אליס באמריקה
* אנג'ל
* כדורי מתכת
* CSI
* CSI: מיאמי
* דייט בחשיכה
* Glee
* גריק
* אחת שיודעת
* גרים
* איך פגשתי את אמא

== קישורים חיצוניים ==

* 

== הערות שוליים ==

קטגוריה:ערוצי טלוויזיה הולנדיים
מיכאיל פייגין

מיכאיל פייגין (ברוסית: Михаил Фейгин; נולד ב-1 בפברואר 1975, חרקוב) הוא שחמטאי יהודי-אוקראיני וגרמני בדרגת רב אמן.

נכון לאוגוסט 2018, מדורג במקום ה-49 בגרמניה לפי מד כושר.

==ביוגרפיה==
פייגין השתתף בשנות ה-90 המוקדמות של המאה ה-20 בתחרויות נוער שנערכו בעירו. בשנת 1995 הוא זכה במקומות 3–4 באליפות אוקראינה בשחמט, ובשנת 1996 היה שלישי.

בתחילת המאה ה-21 הוא היגר לגרמניה. פייגין משתתף בעיקר בתחרויות לקבוצות בנבחרת KSK Rochade Eupen-Kelmis הבלגית.

==קבלת דרגות בינלאומיות==
* 1995 - אמן בינלאומי
* 2013 - רב אמן.

==קישורים חיצוניים==

==הערות שוליים==

קטגוריה:רבי-אמנים
קטגוריה:שחמטאים יהודים אוקראינים
קטגוריה:שחמטאים יהודים גרמנים
קטגוריה:גרמנים שנולדו ב-1975
קטגוריה:אוקראינים שנולדו ב-1975
RTL Z

RTL Z הוא ערוץ עסקים וכלכלה המשודר בהולנד בבעלות קבוצת הטלוויזיה RTL.

RTL Z החל את דרכו ב-6 ביוני 2001 כמיזם משותף של HMG (הולנד מדיה גרופ) והטלוויזיה העסקית הבלגית שמשדרת ערוץ עסקים שנקרא Kanaal Z בבלגיה. בשנת 2002 השתלטה HMG על המיזם ובמשך כמה שנים שידרה את תוכניות הכלכלה בערוץ RTL 5 ולאחר מכן (מ-12 באוגוסט 2005) ב-RTL 7. ב-7 בספטמבר 2015 השיק המיזם ערוץ טלוויזיה המשדר 24 שעות ביממה.

== היסטוריה ==
RTL Z החל את דרכו ב-6 ביוני 2001 ושידר בתחילה בזמן שידור שהוקצה לו בערוץ RTL 5. בשנתו הראשונה הערוץ שיתף פעולה עם הערוץ הבלגי Kanaal Z. 

בהתחלה שידר הערוץ רצף שידורי כלכלה בין השעות 9:30 עד 18:00 וכלל שידור בן חצי שעה שעסק בהתפתחויות המסחר ביום הקודם. כעבור כמה חודשים הורחבו השידורים והם כללו מגזינים כלכליים לאורך היום. בנובמבר 2004 הורחבו השידורים לשידורי חדשות כלליים של RTL 5. ב-7 בספטמבר 2015 הושק ערוץ כלכלה שנקרא RTL Z והוא משדר 24 שעות ביממה.

בדרך כלל משודרות בערוץ חדשות כלכליות בבאנר בתחתית המסך.

=== שינויים בשנת 2017 ===
בשנת 2017 קוצרו שידורי החדשות של RTL Z. כך למשל בעוד שבעבר השידורים כללו מבזקים בני 10 דקות בין השעות 9:00 עד 17:30 בכל שעה עגולה, כיום משודרים מבזקים בני דקות ספורות בשעות 9:00, 10:00, 16:00, 17:00 ו-17:30. בין המבזקים משודרים סרטים דוקומנטריים. 

כמו כן, משנה הערוץ את האסטרטגיה שלו ומעביר את עיקרת הפעילות מהטלוויזיה הליניארית לאינטרנט, ומשדר תוכניות בשידור חי, כגון תוכנית סיקור הבורסה.

== ראו גם ==

* RTL 4
* NET 5
* RTL 8

== קישורים חיצוניים ==

* 

== הערות שוליים ==

קטגוריה:ערוצי טלוויזיה הולנדיים
אלכסנדר פינקל

אלכסנדר פינקל (ברוסית: Алекса́ндр Финкель; נולד ב-1 בינואר 1975, קמניץ-פודולסקי) הוא שחמטאי ישראלי בדרגת רב-אמן.

נכון לאפריל 2021, מדורג במקום ה-49 בישראל לפי מד כושר.

==ביוגרפיה==
אלכסנדר פינקל נולד לסמיון פינקל, שחמטאי שהיה אלוף עירו מספר פעמים והיה המאמן הראשון של בנו.

פינקל עלה לישראל ב-1991 עם משפחתו.

ב-1994 סיים לימודי משפטים באוניברסיטת תל אביב.

מתגורר ביקנעם עילית עם משפחתו.

==הישגים בולטים==
* 1995 - סיים במקום ה-5 באליפות אירופה לנוער עד גיל 20 שנערכה בחולון
* 2000 - סיים במקום השישי באליפות ישראל
* 2001 - ניצח בתחרות בינלאומית ברחובות ובאילת.
* 2013 בתחרות של המכביה התשע-עשרה הוא סיים במקום השני.

==קישורים חיצוניים==

קטגוריה:רבי-אמנים ישראלים
קטגוריה:עולים בשנות ה-1990
קטגוריה:בוגרי אוניברסיטת תל אביב: משפטים
קטגוריה:ישראלים ילידי ברית המועצות
קטגוריה:יקנעם עילית: אישים
קטגוריה:ישראלים שנולדו ב-1975
פנטגון (להקה)

פנטגון היא להקת רוק אלטרנטיבי ישראלית שהוקמה בשנת 2010 על ידי מתי גרג'י ואלון כיירא. בשנת 2018 יצא לאור אלבום הבכורה של ההרכב: "DARK MATTER".

== היסטוריה ==
שירי הלהקה מאופיינים בטקסטים חשופים ולחנים מלודיים בניחוח בריטי, בעלי אפיוני צליל עשיר ועמוק, ובשילוב אלקטרוניקה, מחשב וסינתיסייזר, ליצירת סגנון עכשווי ייחודי.

הלהקה החלה את פעילותה בתחילת שנת 2010. בתחילת הדרך הצטרף המתופף שמוליק ברדוב ובהמשך הצטרפו והשלימו את ההרכב הגיטריסט יובל סאס והקלידן אסף וינטר.

ההרכב מנגן חומרים מקוריים הכתובים ברובם בשפה האנגלית. אלבום הבכורה "DARK MATTER" הולחן על ידי מתי גרג'י, נכתב על ידי לינדה יכבס ומתי גרג'י ועובד מוזיקלית על ידי כל חברי הלהקה.

במסגרת הופעותיה במהלך השנים אירחה הלהקה אמנים שונים, כדוגמת הזמרת קרן הכט והמוזיקאי ג'נגו (עמיר רוסיאנו).

הסינגלים שהוציאה הלהקה, אשר אוגדו לאלבום בשנת 2018, בד בבד עם הקלטת השיר החותם את האלבום "Dreams Of Tomorrow", הושמעו בתוכניות רדיו שונות בתחנת 88fm ובתחנות נוספות. כמו כן, נוגנו חלק משירי הלהקה במסיבות רוק גדולות במועדונים נחשבים בתל אביב.

בשנת 2012 יצא לאור הסינגל הראשון של הלהקה: "Lies". השיר הושמע ברדיו ונוגן במועדונים.

בשנת 2013 יצא לאור הסינגל השני של הלהקה: "Emptiness". השיר הושמע רבות ברדיו וגרר אירוח של הלהקה בתוכנית הרדיו ג'אם 88.

בשנת 2014 יצא לאור הסינגל השלישי של ההרכב: "Memories Of Me", בהפקתו היה מעורב הזמר והיוצר דודי לוי. השיר היה שיר השבוע בתחנת הרדיו 88fm.

בשנת 2016 יצא לאור הסינגל הרביעי של ההרכב: "Wild Butterfly".

בסוף שנת 2017 חברה פנטגון ללייבל ההולנדי "Imass Music". מתחילת שנת 2018 שירי הלהקה מופצים גם בחו"ל.

בחודש מאי 2018 יצא לאור האלבום הראשון של ההרכב "DARK MATTER", מתוכו יצא לרדיו הסינגל "Dreams of Tomorrow".

בינואר 2021 הוציאה הלהקה את הסינגל Broken mess בשיתוף הזמרת לינוי קנטור והמפיק עופר מאירי. כחודשיים לאחר מכן יצא הסינגל Second to none גם כן בשיתוף פעולה עם לינוי קנטור ועופר מאירי. שני הסינגלים זכו להשמעות רבות ברדיו ולמאות אלפי ההאזנות וצפיות ברשתות השונות.

חברי פנטגון:

מתי גרג'י - שירה, גיטרה;

אלון כיירא - גיטרה בס;

יובל סאס - גיטרה מובילה;

אסף וינטר - קלידים, מחשב.

שמוליק ברדוב - תופים, קולות; (היה חבר פעיל בהרכב עד שנת 2022)

== אלבומים וסינגלים ==
=== אלבומים ===
* (2018) DARK MATTER - הפצה בישראל: "האוזן השלישית", הפצה באירופה ובאמריקה: "Imass Music".

=== סינגלים ===
* (Lies (2012
* (Emptiness (2013
* (Memories Of Me (2014
* (Wild Butterfly (2016
* (Dreams Of Tomorrow (2018
* Broken mess (2021)
* Second to none (2021)

== קישורים חיצוניים ==

* [https://www.makorrishon.co.il/nrg/online/47/ART2/498/111.html vלהקה מתארחת] באולפן Nrg
* [https://www.youtube.com/watch?v=MqxxDz4H_es&t=5s חברי להקת פנטגון מתארחים ב"האנגר 9"] - תוכנית הלייט נייט של ערוץ 9 בהנחיית אוהד חיטמן
* [https://www.youtube.com/watch?v=lH1zZcsAiTI&t=104s להקת פנטגון בתוכנית יצירה מקומית] עם טל מן

== הערות שוליים ==

קטגוריה:להקות רוק ישראליות
קארול לינטי

קארול לינטי (בפולנית: Karol Linetty; נולד ב-2 בפברואר 1995) הוא כדורגלן פולני המשחק בטורינו ובנבחרת פולין בעמדת הקשר.

==קריירת מועדונים==
לינטיל הוא בוגר מחלקת הנוער של לך פוזנן. ב-2 בנובמבר 2012 לינטי ערך את הופעת הבכורה שלו בקבוצה הבוגרת בניצחון 0–1 נגד ויסלה קרקוב. עד לסיום העונה, לינטי שיחק 14 הופעות. בעונת , לינטי הפך לשחקן הרכב בקבוצה. ב-1 במרץ 2014 הבקיע את שער הבכורה שלו בקריירה בניצחון 0–4 נגד פיאסט גליביצה. עונה לאחר מכן, זכה עם הקבוצה באליפות פולין.

ב-29 ביולי 2016 לינטי חתם בסמפדוריה מהסרייה א'.

ב-1 בספטמבר 2020, לינטי הצטרף לטורינו.

==קריירה בינלאומית==
ב-18 בינואר 2014 לינטי ערך את הופעת הבכורה שלו בנבחרת בניצחון 0–3 נגד , בו גם כבש את שער הבכורה שלו. לינטי השתתף עם הנבחרת ביורו 2016, ונכלל בסגל הרחב של הנבחרת לקראת מונדיאל 2018.

==תארים==
; לך פוזנן
*ליגת העל הפולנית: 
*הגביע הפולני: , 

==קישורים חיצוניים==

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני לך פוזנן
קטגוריה:כדורגלני סמפדוריה
קטגוריה:כדורגלני טורינו
קטגוריה:כדורגלני נבחרת פולין
קטגוריה:ספורטאים פולנים באיטליה
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:פולנים שנולדו ב-1995
מריה דה קונסייסאו

מריה דה קונסייסאו (בפורטוגזית: Maria da Conceição; הוצאה להורג ב-1798, בסאו פאולו), הייתה מרפאת עממית ברזילאית שנשרפה על המוקד כמכשפה.

==ביוגרפיה==
מריה דה קונסייסאו הייתה מה שמכונה "אשת חוכמה", או אשת רפואה עממית, שהייתה מטפלת בצמחי מרפא. מסיבות לא ידועות, היא הסתכסכה עם כומר מקומי בשם האב לואיס, שהיה מתנגד חריף לצמחי מרפא.

האב לואיס האשים אותה בכפירה וכישוף. ב-1798 מריה דה קונסייסאו הועמדה למשפט בהתאם לחוק הפורטוגזי נגד כישוף. היא הורשעה, והוצא להורג בשריפה על המוקד, סמוך למנזר סאו בנטו.

== הערות שוליים ==

קטגוריה:נשים שהוצאו להורג באשמת כישוף
קטגוריה:נשים שהוצאו להורג בשרפה
קטגוריה:נשים במאה ה-18

קטגוריה:נפטרות ב-1798
מריחיה אריינס

מריחיה אריינס (בהולנדית: Marigje Arriens; 1520 לערך, פדרויין, חלדרלנד &#x2013; 18 בדצמבר 1591, שונהובן), הואשמה כמכשפה, והייתה אחת הקורבנות המוכרות ביותר בציד המכשפות בהולנד.

==ביוגרפיה==
אריינס הייתה פעילה כמרפאת. לפי תאוריה אחת, היא הואשמה על ידי מטופל לשעבר שהיא איימה להטיל כישוף על ילד. היא הייתה נשפטה בעוון כישוף ונידונה להישרף על המוקד. היא הייתה מוכרת בתור אחת הנשים האחרונות שהוצאו להורג בגין כישוף בהולנד, מדינה שבה ציד המכשפות הסתיים מוקדם יותר מאשר בהרבה מדינות אחרות באירופה, אך תפישה זו הייתה מוטעית, כנראה מכיוון ששנת מותה נרשמה בטעות כ-1597 במקום 1591. במציאות, היו מספר אנשים נוספים שהוצאו להורג בהולנד אחריה; שתי הנשים האחרונות שהוצאו להורג בגין כישוף בהולנד היו אנה מאגן, שהועלתה על המוקד בגורינכם בשנת 1608, וטרינה לנשלדס שנהרגה בשנת 1613.

==בתרבות פופולרית==
השיר "נולדתי לבעור", של להקת הבלאק מטאל השוודית באת'ורי הוקדש לאריינס.

== הערות שוליים ==

קטגוריה:נשים הולנדיות
קטגוריה:נשים במאה ה-16
קטגוריה:נשים שהוצאו להורג בארצות אירופה
קטגוריה:נשים שהוצאו להורג באשמת כישוף
קטגוריה:נשים שהוצאו להורג בשרפה
קטגוריה:נפטרים ב-1591
אליעזר בן-יהודה (שיר)

"אליעזר בן יהודה" הוא שיר עברי העוסק בדמותו של אליעזר בן-יהודה, שכתב ירון לונדון, הלחין מתי כספי וביצעה במקור חוה אלברשטיין.

== חיבור השיר וביצועיו ==
את השיר כתב ירון לונדון בעת שהיה שדרן רדיו בקול ישראל. בתחילת שנות ה-60 צפה לונדון בסרט "האָלָמוֹ", המתאר את קרב אלמו שהתרחש בארצות הברית בשנת 1836. בסרט מתואר דייווי קרוקט, גיבור מלחמה אמריקאי שלכבודו בוצע שיר בסרט. בעקבות הצפייה בסרט תהה לונדון מדוע לאמריקאים יש שירים על גיבוריהם ההיסטוריים ואילו בעברית לא קיימים שירים על גיבורי התחייה הציונית. לונדון, שגדל בבית בו ניתן כבוד רב לשפה העברית, חשב שיש להקדיש שירים בעברית למחיי השפה העברית. אליעזר בן-יהודה נחשב בעיני לונדון גיבור ציוני, ולכן החליט לכתוב עליו שיר שנותר בינתיים במגירה.

בשנת 1970 קיבל לונדון פנייה למסירת שיר, מתוכנית הרדיו של קול ישראל "דו רה מי ועוד", בהפקתה של דליה גוטמן ובהגשתה של רבקה מיכאלי. לונדון כתב עד אז מספר פזמונים מוכרים, ובתוכנית הוקלטו פזמונים רבים שנוצרו בהזמנת קול ישראל. מתי כספי, שהיה לקראת תום שירותו הצבאי בלהקת פיקוד הדרום, הוזמן להלחין את מילותיו של לונדון. השיר, בעיבודו של אלכס וייס, הוקלט על ידי חוה אלברשטיין בבית המורה בתל אביב, שם הוקלטו תוכניות המקור של קול ישראל. השיר זכה להשמעות רבות ברדיו וצעד במצעדי הפזמונים השבועיים של הגל הקל וגלי צה"ל בסביבות אוגוסט–אוקטובר 1970 (בשיאו, ב-14 בספטמבר, הגיע למקום השלישי), ובאותה שנה נכלל בתקליטה של אלברשטיין "משירי ארץ אהבתי".

מתי כספי נהג לבצע את השיר בהופעותיו. הוא שר אותו בחגיגת הזמר 1976, והקליט אותו לאלבומו "צד א' צד ב'" (1978). השיר הוא מהראשונים שהלחין כספי ואשר זכו להצלחה רבה. כספי הלחין את השיר כך שעל פי הלחן הטעם במילה "יהודה" הוא במלעיל (בהתאם להגייה האשכנזית) ולא במלרע:

== תוכן השיר ==
השיר עוסק בפועלו של אליעזר בן-יהודה, אחת הדמויות המפורסמות בתחיית הלשון העברית. נזכרות בו כמה מילים מהרבות שהמציא, כגון: "יוזמה", "פצצה", "כרובית" ו"גלידה". בבית האחרון של השיר נזכר בנו, איתמר, והבטחתו של אביו שיגדל על ברכי השפה העברית.

בשיר מוגדר בן יהודה כ"יהודי מבדח" שבדה מילים ממוחו הקודח. לימים סיפר לונדון כי התכוון לכתוב יהודי תמהוני, אך מכיוון שרצה שהביטוי יתחרז עם "מוחו הקודח", שינה ליהודי מבדח, על אף שלדבריו יש בכך שגיאה, שכן בן-יהודה תואר כאדם חמור סבר ולא כאדם מבדח.

== קישורים חיצוניים ==

* [https://shironet.mako.co.il/artist?type=lyrics&lang=1&prfid=688&wrkid=306 מילות השיר] באתר שירונט
* [https://www.kan.org.il/podcast/item.aspx?pid=10073 שיר אחד] באתר כאן – תאגיד השידור הישראלי
* 
* 

== הערות שוליים ==

קטגוריה:שירי 1970
קטגוריה:סינגלים מ-1970
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי ירון לונדון
קטגוריה:שירים שהולחנו על ידי מתי כספי
קטגוריה:הנצחת אליעזר בן-יהודה
קטגוריה:שירים על השפה העברית
בעברית

בעברית הוא אלבום הבכורה של המוזיקאי רזי בן-עזר משנת 2004.

== הפקה ==
אלבום הבכורה של רזי בן-עזר הוקלט בשנת 2004 אך איסוף החומרים נמשך שנים רבות בשנים שקדמו להוצאתו. שירים שנכתבו בנעוריו ובמהלך שירותו בצה"ל הצטרפו לשירים חדשים שנכתבו במיוחד לאלבום.
האלבום הוקלט באולפני Step Brother בפורט לודרדייל, פלורידה, בהשתתפות נגנים מישראל וארצות הברית. בין המשתתפים באלבום: עמי לוי (פוליאנה פרנק, החשמליות), בריאן קאמפבל (Trip Hop nation), גיל פדידה (אלג'יר, פונץ'), ג'יימס ריצ'רדסון (As We R), ארנסט לי וויליאמס Square Egg ריצ'י בולדווין (Sixty Nine Band) ורביעית כלי המיתר של South Florida Everglades College.

==רשימת השירים==

==קישורים חיצוניים==

קטגוריה:אלבומי בכורה מ-2004
שלוש-עשרה מקטרות

שלוש-עשרה מקטרות הוא אלבומו השני של המוזיקאי רזי בן-עזר משנת 2006. זהו אלבום אינסטרומנטלי המבוסס על הספר ״שלוש עשרה מקטרות״ מאת איליה ארנבורג. באלבום 13 קטעים שכל אחד מוקדש לסיפור אחר ולמקטרת אחרת בספר.

== הפקה ==
האלבום הוקלט באולפני Step Brother בפורט לודרדייל, פלורידה. כל הקטעים חוברו, נוגנו והוקלטו על ידי רזי בן-עזר, מלבד: תפקידי הכינור והצ'לו שנוגנו על ידי איזבל קנדיס (באדיבות רביעיית המיתרים של אווגליידס קולג'), ותפקידי התופים שנוגנו על ידי ג'יימס ריצ'רדסון. קולות רקע :תירזה בן-עזר. בהפקה המוזיקלית השתתף בריאן קאמפבל. 

==רשימת השירים==

==קישורים חיצוניים==

קטגוריה:אלבומי 2006
קטגוריה:אלבומים בעברית
תותח צהרי היום

ירי בתותח הצהריים
תותח הצהריים (ברקע)
תותח הצהריים
שלט התותח
תותח הצהריים או תותח צהרי היום (באנגלית: Noonday Gun או Noon-day Gun; בסינית: 午炮) הוא תותח ימי, הניצב באזור מפרץ קווזיי, שבאי הונג קונג. התותח מופעל על ידי חברת ג'רדיין מאתיסון, ויורים בו מדי יום בשעת הצהריים. התותח הוא אתר תיירות פופולרי בהונג קונג. 

== היסטוריה ==
תותח הצהריים ממוקם על קו החוף באזור שנקרא בעבר כף איסט פוינט, וכיום נקרא האזור קוזווי ביי.  האזור היה האזור הראשון בהונג קונג שנמכר על ידי הממשלה הקולוניאלית של הונג קונג, במכרז בשנת 1841. את השטח רכשה קבוצת ג'רדיין מאתסון. במהלך השנים, עקב ייבוש שטחי הים לכיוון צפון, הועבר התותח ממקומו המקורי צפונה, על מנת שייוותר על קו החוף.

מסורת הירי בתותח החלה בעקבות תקרית שאירעה בשנות ה-60 של המאה ה-19. באותה עת המחסנים ומשרדי חברת מאתיסון היו ממוקמים בכף איסט פוינט. כאשר ראש החברה (הטאי פאן) היה מגיע למשרדים בדרך הים, הייתה מיליציית החברה יורה מטחי כבוד לכבודו. אחד מבחירי הצי המלכותי הבריטי שהגיע להונג קונג לא הכיר מנהג זה, וסלד ממנו שכן בצי הבריטי הנוהג הוא שמטחי הצדעה היו שמורים לקצינים בכירים בלבד, ועל כן הורה למאתיסון, לירות בתותח בכל יום, בשעת הצהריים. 

בשנת 1941, במהלך הכיבוש היפני של הונג קונג, הצבא הקיסרי היפני פירק את התותח, והתותח אבד. לאחר שחרור הונג קונג על ידי בעלות הברית בשנת 1945, העניק הצי המלכותי לחברת מאתיסון תותח 6 ליטראות על מנת להמשיך במסורת של ירי מדי יום בשעת הצהריים, וב-1 ביולי 1947 הושבה המסורת והתותח ירה שוב. בעקבות תלונות תושבי הסביבה על הרעש, ב-1961 הוחלף התותח בתותח קטן יותר, אשר שימש בקרב יוטלנד במלחמת העולם הראשונה.

== אתר תיירותי ==
הירי בתותח הפך לאטרקציה תיירותית, ותיירים מגיעים מדי יום לצפות בירי התותח. כמו כן נהוג לירות בתותח בחצות הלילה ב-31 בדצמבר, על מנת לסמל את ראש השנה האזרחית.  במסגרת טקס הירי, יוצא שומר לבוש מדים של חברת מאתיסון, מצלצל בפעמון על מנת לסמל חילוף משמרות בעבודה בחברה (מנהג שמקורו בתקופה שמשרדי ומחסני החברה היו בסמוך), ואז יורה בתותח, ולאחר מכן מצלצל בפעמון שנית. 

אדם המבקש לתרום 33,000 דולר הונג קונגי לארגון הצדקה "The Community Chest of Hong Kong" יקבל את הזכות לירות בתותח הצהריים. 

== בתרבות הפופולרית ==
ירי התותח (וכן הצלצול בפעמון) מוזכר בשירו המפורסם של נואל קאוורד - "כלבים שוטים ואנגלים" ("Mad Dogs and Englishmen"), בו הוא מספר שרק כלבים שוטים ואנגלים יוצאים בצהרי היום החמים באזורים הטרופיים כדי לעשות מיני פעילויות המפורטות בשיר (בעוד שתושבי האזור מסתתרים מהחום בבקתותיהם), השיר מפרט מושבות בריטיות שונות ברחבי העולם, ולגבי הונג קונג מתאר:

== ראו גם ==
* תותח הצהריים - תותח בקייפטאון, דרום אפריקה
* תותח השעה אחת בצהריים - בטירת אדינבורו שבסקוטלנד

== קישורים חיצוניים ==

* [http://www.discoverhongkong.com/eng/see-do/culture-heritage/historical-sites/colonial/noon-day-gun.jsp תותח צהרי היום] באתר discoverhongkong
* 

==הערות שוליים ==

קטגוריה:הונג קונג: היסטוריה
קטגוריה:הונג קונג: אנדרטאות
יחזקאל שלום מני

הרב יחזקאל שלום מני (תרי"ד; 1854 - ו' באייר ת"ש; 12 ביוני 1940). היה תלמיד חכם ושימש כשד"ר של קהילת חברון.

==תולדות חייו==
נולד בשנת 1854 (ה'תרי"ד) בבגדאד שבעיראק לסמרה ולרב אליהו מני. נקרא על שם סבו, יחזקאל, ועל שם הרב שלום שרעבי. לפי המסופר, לאחר שחלק אביו רבי אליהו מני בפומבי על אחד מפירושיו של הרב שלום שרעבי. תקפו אותו כאבים עזים והיה מוטל בין חיים למוות, וכך שכב במשך שלשה ימים, אז קרא לאשתו ואמר, הנה יולדת את בן וקראת שמו שלום כי נגלה אלי הרב שלום שרעבי בחלום והסכים לסלוח לי רק אם אקרא לבני בשמו.

בשנת 1856 (ה'תרט"ז) עלו עמו הוריו לארץ ישראל, והתיישבו בירושלים. בשנת 1858 (ה'תרי"ח) עבר עם משפחתו להתגורר בחברון, שם למד בישיבות בית יעקב, מזל צומח. בית גדליה, מגן דוד, ועוד.

עוד טרם הגיעו לגיל שמונה עשרה השיאו אביו לאשה את בוליסה בת אברהם בצראוי, מעולי בצרה שבעיראק.

יחזקאל שלום ניסה לעסוק במסחר, אך למרות כישרנו לא הצליח בו. מכיוון שלא הסכים לקבל עליו משרה הוכרח לפרוש מן המסחר, והתמסר ללימוד תורה בחבורת ה"חכמים" שלא נשאו משרות רבנות.

שימש כשד"ר של העיר חברון בתקופת כהונתו של אחיו רבי סלימאן מנחם מני.

הרב שלום יחזקאל הוא שהעתיק את כתבי אביו הרב אליהו מני ולפיהם הודפס הספר זכרונות אליהו.בגוף הספר נוספו גם הגהותיו.

==משפחתו==
בנו הוא ישראל מני. בתו שרה נישאה לחנינא מזרחי.

==קישורים חיצוניים==
* 

==הערות שוליים==

קטגוריה:אנשי עליות קדומות לארץ ישראל
קטגוריה:בגדאד: רבנים
קטגוריה:האימפריה העות'מאנית: רבנים
קטגוריה:חברון: רבנים
קטגוריה:משפחת מני
קטגוריה:רבנים עיראקים
קטגוריה:שד"רים
קטגוריה:עולים לארץ ישראל בשנים 1800–1881
קטגוריה:נפטרים ב-1940
פקארד פנתר

פקארד פנתר
פקארד פנתר (באנגלית: Packard Panther) היא מכונית קונספט בתצורת מכונית סלון רודסטר מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר נבנתה בשנת 1954.

נבנו 4 יחידות בלבד.

==פקארד פנתר==

* 2 מושבים
* 2 דלתות
* גוף עשוי מפיברגלס אשר נבנה מיחידה אחת של פיברגלס
* מנוע 5.4 ליטר המפיק 275 כ"ס

==ראו גם==
* פקארד צילינדר יחיד
* פקארד 110
* פקארד 180
* פקארד פסיפיק
* פקארד קוואליר

==לקריאה נוספת==
* [https://www.conceptcarz.com/vehicle/z16782/packard-panther-daytona-concept.aspx פקארד פנתר קונספט - תמונות]
* [https://hymanltd.com/vehicles/4598-1954-packard-panther/ "פקארד פנתר"]

== קישורים חיצוניים ==

* 
* 

==הערות שוליים==

קטגוריה:מכוניות עשויות פיברגלס
קטגוריה:מכוניות קונספט
קטגוריה:מכוניות קבריולה
קטגוריה:דגמי מכוניות שהושקו ב-1954
קטגוריה:מכוניות אמריקאיות
קטגוריה:רכבי פקארד
רוז קיגן

רוז קיגן (באנגלית: Rose Keegan; נולדה ב-8 במרץ 1971) היא שחקנית תיאטרון, קולנוע וטלוויזיה אנגלייה.

==ביוגרפיה==
קיגן נולדה בסארי שבאנגליה. היא בתו של ההיסטוריון הצבאי ג'ון קיגן, וגדלה באקדמיה הצבאית המלכותית בסנדהרסט. קיגן למדה משחק ב-Royal Central School of Speech & Drama.

==תפקידים בתיאטרון==
* סוזן במחזה "המסיבה של אביגיל" מאת מייק לי בבימויה של שרה אסדייל
* אנדי במחזה "Stepping Out" מאת ריצ'רד האריס בבימויה של מריה פרידמן
* קוניגונדה במחזה "קנדיד" בתיאטרון גייט בבימויו של דייוויד פאר
* "A Message for the Brokenhearted" מאת גרגורי מורטון בתיאטרון ליברפול פלייהאוס / BAC בבימויו של רמין גריי
* "The Revengers Comedies" בתיאטרון סטרנד, כתב וביים סר אלן אייקבורן
* "Bedroom Farce" מאת סר אלן אייקבורן בתיאטרון אלדוויץ בבימויו של לאבדיי אינגרם
* "The Ghost is Here" בתיאטרון הלאומי החדש בטוקיו בבימויו של קזויושי קושידה
* "Hushabye Mountain" מאת ג'ונתן הארווי בתיאטרון המפסטד בבימויו של פול מילר.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1992
|
| dir="ltr" | Science Fiction
| מרי שלי
| בפרק "The Story of Frankenstein"
|-
| 1992
| מיס מארפל
| dir="ltr" | Agatha Christie's Miss Marple
| גלדיס דיקסון
| על פי "The Mirror Crack'd from Side to Side"
|-
| 1994
|
| dir="ltr" | Under the Hammer
| לוסי סטאר
| סדרת טלוויזיה
|-
| 1995
| ראשון האבירים
| dir="ltr" | First Knight
| אשתו של מארק
|
|-
| 1997
|
| dir="ltr" | Beyond Fear
| מדענית זיהוי פלילי
| סרט טלוויזיה
|-
| 1998
|
| dir="ltr" | Supply & Demand
| קייט
| מיני-סדרה
|-
| 1999
|
| dir="ltr" | Comedy Lab
| ג'וליה
| בפרק "Whatever..."
|-
| 2000
|
| dir="ltr" | Longitude
| איימי
| סרט טלוויזיה
|-
| 2000
|
| dir="ltr" | Beast
|
| בפרק "Should We Hug?"
|-
| 2000
| תן לי, תן לי
| dir="ltr" | Gimme Gimme Gimme
| דייזי
| בפרק "Sofa Man"
|-
| 2000
|
| dir="ltr" | Big Smoke
|
| סרט טלוויזיה
|-
| 2000–2001
| לבבות ועצמות
| dir="ltr" | Hearts and Bones
| שינייד קריג
| סדרת טלוויזיה
|-
| 2002
| חנות ספרים מטריפה
| dir="ltr" | Black Books
|
| בפרק "Fever"
|-
| 2004
|
| dir="ltr" | Thunderbirds
|
|
|-
| 2004
|
| dir="ltr" | Swiss Toni
|
| בפרק "Swiss Toni"
|-
| 2004
| מיס מארפל
| dir="ltr" | Agatha Christie's Marple
| ליידי אליס
| בפרק "Marple: What Mrs. McGillicuddy Saw"
|-
| 2005
| נקודת מפגש
| dir="ltr" | Match Point
| קרול
| בבימויו של וודי אלן
|-
| 2006
| שיעורי נהיגה
| dir="ltr" | Driving Lessons
| אמה פג'נט
|
|-
| 2006
|
| dir="ltr" | In a Day
| ג'ודית
|
|-
| 2007
|
| dir="ltr" | Lilies
| אדווינה קלג
| בפרק "The Chit Behind King Billy"
|-
| 2007
|
| dir="ltr" | Magicians
| דייזי פריור
|
|-
| 2007
|
| dir="ltr" | Catwalk Dogs
| ג'יל
| סרט טלוויזיה
|-
| 2010
| הארי פוטר ואוצרות המוות (חלק ראשון)
| dir="ltr" | Harry Potter and the Deathly Hallows: Part 1
| מכשפה ג'ינג'ית
|
|-
| 2013
|
| dir="ltr" | The Other Child
|
| סרט טלוויזיה
|-
| 2014
| בבילון
| dir="ltr" | Babylon
| אישה
| מיני-סדרה
|-
| 2019
| תקווה בהופ גאפ
| dir="ltr" | Hope Gap
| פקידת קבלה
|
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1971
קטגוריה:בריטים שנולדו ב-1971
ג'ינס קרוע

ג'ינס קרוע
ג'ינס קרוע
ג'ינס קרוע הוא מכנס ג'ינס שנקרע בכוונה או כתוצאה מבלאי.

יש מספר סוגים של ג'ינס קרוע: ג'ינס ישן שהופך בלוי, ג'ינס שנקרע בכוונה על ידי הלובש וג'ינס שנקרע בתהליך הייצור. בדרך כלל הג'ינס קרוע בברכיים אך יש ג'ינס הקרועים בכל מיני מקומות.

הזוג הראשון של ג'ינס רגיל תוכנן על ידי לוי שטראוס. המכנסיים תוכננו כך שיתאימו לאיש עובד בצבע כחול כהה. הג'ינס הפך לבגדיו של דור ה-50 וה-60. הג'ינס הקרוע הופיע רק בשנות השבעים עם עליית זרם הפאנק. הקרעים סימלו מרד: הפאנקיסטים קרעו ג'ינס כמחאה פוליטית.

לפני שנות ה-70 ג'ינס קרוע היה נחלתם של המעמדות העובדים, שהג'ינס שלהם הפך לבלוי. לאחר מכן, הג'ינס הקרוע הפך לאפנתי בעיקר אצל הצעירים שטוענים שהוא מבטא את הייחוד שלהם ואת זהותם. גם בתצוגות אופנה של מעצבים מפורסמים, כמו דיור, ניתן לראות את הג'ינס הקרוע.

כוכבי רוק עזרו להפוך את הג'ינס הקרוע לפופולרי (כמו מדונה) היצרנים החלו לייצר ג'ינס קרוע. מעצבים כמו דיזל ובאלמין הציגו מכנסי ג'ינס קרועים בתצוגות, וחנויות כמו הארודס החלו למכור אותם. כיום ג'ינס קרוע - רווח.

ישנן טכניקות שונות לקריעת ג'ינס. קורעים את הג'ינס ביד או בלייזר.
==קישורים חיצוניים==

== הערות שוליים ==

קטגוריה:מכנסיים
היידי סוודברג

היידי סוודברג (באנגלית: Heidi Swedberg; נולדה ב-3 במרץ 1966) היא שחקנית אמריקאית.

==ביוגרפיה==
סוודברג נולדה בהונולולו, הוואי וגדלה בניו מקסיקו, אמה הייתה מורה לאנגלית בתיכון. לאחר סיום התיכון היא עברה לקנטקי ועבדה שנה בתיאטרון לואיוויל וב-1989 שיחקה בסרטה הראשון "בתוך ארץ" לצד ברוס וויליס ולאחר מכן שיחקה בסרטים "רוקסי מסובבת את העיר" עם ג'ף דניאלס ושוטר בגן ילדים, ב-1991 שיחקה בסרט הקומדיה לרקוד עם טייסים.

היא ביצעה תפקידי אורח בסדרות "זינוק לאתמול", "חשיפה לצפון", "אחיות" ו"מגע של מלאכים". היא מוכרת בשל תפקידה כסוזן רוס, חברתו של ג'ורג' קוסטנזה, בסדרה "סיינפלד". ב-1996 שיחקה בסרט "קרוב ואישי" עם מישל פייפר אשר היה מועמד לאוסקר. ב-1998 גילמה את אמו של דני שובבני בסרט וידאו לילדים.

ב-1994 נישאה ולה שתי בנות.

==קישורים חיצוניים==
* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1966
קטגוריה:אמריקאים שנולדו ב-1966
פקארד 300

פקארד 300 (באנגלית: Packard 300) היא מכונית סלון מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בין השנים 1951–1952.

יוצרו 22,309 יחידות, מתוכן 15,309 יחידות יוצרו בשנת 1951.
=="פקארד 300"==
*
* 4 דלתות
* 6 נוסעים
* מנוע קירור מים
* תאוצה בין 0 - 100 קמ"ש היא 15.4 שניות (דגם תמסורת ידנית - 3 מהירויות)
* תאוצה בין 0 - 100 קמ"ש היא 15.3 שניות (דגם תמסורת ידנית - 4 מהירויות + אוברדרייב)
* תאוצה בין 0 - 100 קמ"ש היא 17.5 שניות (דגם תמסורת אוטומטית - 2 מהירויות)
* "פקארד 300" הופיע בסרט "The Last Man" בשנת 1955
==תמונות==
<gallery mode="packed" heights="110">
קובץ:Prytania Packard Front.JPG | "פקארד 300"
קובץ:Prytania Packard Rear.JPG | "פקארד 300"
קובץ:Flickr - DVS1mn - 51 Packard 300 (12).jpg | "פקארד 300"
קובץ:Flickr - DVS1mn - 51 Packard 300 (15).jpg | "פקארד 300"
קובץ:Flickr - DVS1mn - 51 Packard 300 (16).jpg | "פקארד 300"
קובץ:Flickr - DVS1mn - 51 Packard 300 (17).jpg| "פקארד 300" - מבט למנוע
קובץ:Flickr - DVS1mn - 51 Packard 300 (2).jpg | "פקארד 300" - מבט לתא המטען
קובץ:Flickr - DVS1mn - 51 Packard 300 (7).jpg | "פקארד 300" - מבט לתוך הרכב
קובץ:'51 Packard Sedan (Déjeuner sur l'herbe VAQ '12).jpg | "פקארד 300", שנת 1951
קובץ:'52 Packard (Rassemblement Rigaud '13).JPG | "פקארד 300", שנת 1952
</gallery>

==ראו גם==
* פקארד צילינדר יחיד
* פקארד 110
* פקארד 180
* פקארד 200
* פקארד סטיישן סדאן
* פקארד פסיפיק
* פקארד קוואליר
* פקארד קאריביים
* פקארד סופר 8
* פקארד מייפייר

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1951
קטגוריה:מכוניות אמריקאיות
300
מוד לואיס

מוד לואיס (באנגלית: Maud Lewis; נולדה בשם מוד דוולי, 7 במרץ 1903 – 30 ביולי 1970) הייתה אמנית עממית קנדית. חיה בעוני עם בעלה בבית קטן במרשלטאון נובה סקוטיה על חוף האוקיינוס האטלנטי. זכתה להכרה לאומית בין השנים 1964 ו-1965.

== השפעת עבודתה ==
ספרים, מחזות וסרטים נוצרו על חייה ועבודתה של לואיס, כולל הסרט "מודי" (2018) המתאר את חייה המאוחרים. ציירה למרות קשיים מוטוריים מלידה בידיה ובצווארה. <ref></ref>עד היום, לואיס היא אחת מהאמניות העממיות הידועות של קנדה. עבודותיה והבית המשוחזר בו גרה מוצגים בגלריה לאמנות של נובה סקוטיה.

==סגנון יצירתה==
ציורים בתערוכה של מוד לואיס
ציוריה של מוד לואיס התאפיינו בסגנון נאיבי ושימוש בצבעים בהירים. מרבית הציורים היו קטנים, בין השאר בשל הקושי שלה להניע את ידה. לואיס ציירה בעיקר פרחים וחיות, בהם שוורים, סוסים, ציפורים, צבאים, או חתולים. רבים מציוריה מתארים תמונות נוף מקומיות: סירות מתנדנדות על המים, סוסים מושכים מזחלות, דמויות מחליקות על הקרח. ציוריה נעשו בהשראת זיכרונות נוף ילדותה והסביבה בה חיה והם מגלמים את אהבתה לטבע ולחיות כגון כלבים, חתולים, צבים, ציפורים ופרות.

==קישורים חיצוניים ==

* [https://agns.ca/experience/maud-lewis/ מוד לואיס בגלריה לאמנות של נובה סקוטיה]
* [http://www.lighthouse.ca/maud.html דוגמאות לעבודתה ]
* [http://www.folkartcanada.ca/EC_ML.html מוד לואיס - ביוגרפיה קצרה] 
* 
* 

== הערות שוליים ==

קטגוריה:נובה סקוטיה: אישים
קטגוריה:ילידות 1903
קטגוריה:ציירות קנדיות
קטגוריה:ציירות המאה ה-20
קטגוריה:אמנות גולמית
קטגוריה:נפטרות ב-1970
הבחירות למושל סנקט פטרבורג (2014)

פתק הצבעה לבחירת מושל סנט פטרבורג (2014)
הבחירות למושל סנקט פטרבורג נערכו בעיר סנקט פטרסבורג ב-14 בספטמבר 2014. הבחירות הוקדמו מהתאריך המקורי בשל הודעתו של המושל גאורגי פולטאבצ'נקו להתפטר מהתפקיד לצורך התמודדות לתפקיד, לאחר שינויים שנערכו בחוק הבחירות ואפשרו בחירה ישירה למושל, לראשונה מאז 2003. 

מושל סנקט פטרבורג פולטאבצ'נקו הגיש את התפטרותו והודיע על כוונתו להתמודד כמועמד בבחירות למושל ב-4 ביוני, במהלך פגישתו עם נשיא רוסיה, ולדימיר פוטין. פולטאבצ'נקו הוביל במרבית הסקרים שנערכו לפני ההצבעה..

ספירת הקולות הסתיימה בשעות הערב של ה-15 בספטמבר. על פי פרוטוקול ההצבעה, שיעור ההצבעה עמד על 39.36% (הצביעו לפחות 1.5 מיליון תושבים). המושל המכהן זכה לקדנציה נוספת, זאת לאחר שפולטאבצ'נקו זכה ב-79.3% מקולות הבוחרים, למקום השני הגיעה המועמדת מהמפלגה הקומוניסטית אירינה איוואנובה (9.37%), למקום השלישי — המועמד הליברל-דמוקרטי קונסטנטין סוחנקו (3.83%). אנדריי פטרוב ממפלגת "מולדת" גרף 2.36% בלבד, טאחיר ביקבאייב ממפלגת "הירוקים" גרף 2.16%, בנוסף נרשם נתון גבוה יחסית של פתקי הצבעה פסולים: 2.9% (כמעט 43 אלף).
== תוצאות הבחירות ==
{| class="wikitable" style="margin-bottom: 10px;"
! מקום
! מועמד
! מפלגה
! קולות
! אחוזים
|-
| align="center" | 1.
| גאורגי פולטאבצ'נקו
| רוסיה המאוחדת
| align="right" | 
| align="right" | 79.3
|-
| align="center" | 2.
| אירינה איוואנובה
| המפלגה הקומוניסטית
| align="right" | 
| align="right" | 9.37
|-
| align="center" | 3.
| קונסטנטין סוחנקו
| המפלגה הליברל-דמוקרטית
| align="right" | 
| align="right" | 3.83
|-
| align="center" | 4.
| אנדריי פטרוב
| מולדת
| align="right" | 
| align="right" | 2.36
|-
| align="center" | 5.
| טאחיר ביקבאייב
| מפלגת הירוקים
| align="right" | 
| align="right" | 2.16
|-
| colspan="3" | קולות פסולים
| align="right" | 43,926
| align="right" | 2.09
|-
| colspan="3" | מצביעים
| align="right" | 1,569,212
| align="right" | 39.36
|}

== קישורים חיצוניים ==
* [http://st-petersburg.izbirkom.ru/ ועדת הבחירות העירונית של סנקט פטרבורג]
== הערות שוליים ==

קטגוריה:בחירות בסנקט פטרבורג
קטגוריה:2014 ברוסיה
קטגוריה:2014 בפוליטיקה
פקארד קוואליר

פקארד קוואליר, שנת 1953
פקארד קוואליר (באנגלית: Packard Cavalier) היא מכונית סלון מתוצרת יצרנית מכוניות היוקרה האמריקאית פקארד (שם מלא: "Packard Motor Co") אשר יוצרה בין השנים 1953–1954.

==דגמים==

* "Packard Cavalier Touring Sedan" - דגם תמסורת ידנית - 3 מהירויות.
* "Packard Cavalier Touring Sedan Overdrive" - דגם תמסורת ידנית - 4 מהירויות + אוברדרייב.
* "Packard Cavalier Touring Sedan Ultramatic Drive" - דגם תמסורת אוטומטית - 2 מהירויות מסוג "Ultramatic".

=="פקארד קוואליר"==

* 4 דלתות.
* 6 נוסעים.
* מנוע קירור מים.
* מכל דלק - 75.8 ליטר.
* לחץ בלמים - PSI 138.4 .
* תאוצה בין 0 - 100 קמ"ש היא 12.4 שניות (לדגם תמסורת ידנית - 3 מהירויות).
* תאוצה בין 0 - 100 קמ"ש היא 13.0 שניות (לדגם תמסורת ידנית - 4 מהירויות + אוברדרייב).
* תאוצה בין 0 - 100 קמ"ש היא 15.2 שניות (לדגם תמסורת אוטומטית - 2 מהירויות מסוג "Ultramatic").

==ראו גם==
* פקארד צילינדר יחיד
* פקארד 110
* פקארד 180
* פקארד סטיישן סדאן
* פקארד פסיפיק
* פקארד 300
* פקארד קאריביים
* פקארד סופר 8

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1953
קטגוריה:מכוניות אמריקאיות
קוואליר
קייזר דרגון

קייזר דרגון (באנגלית: Kaiser Dragon) היא מכונית סלון מתוצרת יצרנית הרכב האמריקאית קייזר מוטורס קורפורישין ("Kaiser Motors" (שם קודם: "קייזר-פרייזר") אשר יוצרה בשנת 1953.

==קייזר דרגון==

* יוצרו כנראה 1,600 יחידות
* 4 דלתות
* 6 נוסעים
* מנוף ההילוכים - ממוקם מתחת להגה
* מחיר היחידה בשנת 1953 עמד כנראה על כ-4,000 דולר

==תמונות==
<gallery mode="packed" heights="110">
קובץ:1953 Kaiser Dragon (14340740866).jpg | "קייזר דרגון" שנת 1953
קובץ:1953 Kaiser Dragon (14177346090).jpg | "קייזר דרגון" שנת 1953
קובץ:1953 Kaiser Dragon (14383548343).jpg | "קייזר דרגון" שנת 1953
קובץ:1953 Kaiser Dragon (14384026993).jpg | "קייזר דרגון" שנת 1953
קובץ:53 Kaiser Dragon (14362485584).jpg| "קייזר דרגון" שנת 1953
</gallery>

==ראו גם==
* קייזר מנהטן
* קייזר דארין

== קישורים חיצוניים ==

* 

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1953
קטגוריה:מכוניות אמריקאיות
דרגון
Fergalicious

Fergalicious הוא שיר שהוקלט על ידי הזמרת האמריקנית פרגי מאלבום הבכורה שלה, The Dutchess. השיר יצא לאור ב-23 באוקטובר 2006, כסינגל השני מתוך האלבום, כשקודמו הוא "London Bridge".

השיר הגיע למקום השני במצעד הבילבורד הוט 100, והראשון במצעד השירים של ברזיל.

== רקע וכתיבה ==
השיר נכתב על ידי פרגי וגם ויל.איי.אם, שגם הפיק את השיר, והשתתף בו. השיר יצא כסינגל השני מהאלבום ושוחרר ב-23 באוקטובר 2006. "Fergalicious" הוא שיר היפ הופ המשלב בתוכו את סגנון דאנס.

הביקורת שהופנו כלפי השיר היו חיוביות, עם ציונים רבים כשיר קליט ומרקיד. כמה מבקרי מוזיקה השוו את השיר ל-"My Humps", (שיר שיצא על ידי הבלאק אייד פיז מתוך אלבום האולפן הרביעי שלהם (2005).

== הצלחה ==
השיר היה להצלחה מסחרית בארצות הברית, ובכמה מדינות אחרות. בארצות הברית, הוא הגיע לשיא במקום השני בבילבורד הוט 100, ובמקום הראשון במצעד שירי הפופ. בנוסף לכך, קיבל השיר 4 תוארי פלטינה על ידי תעשיית ההקלטה של אמריקה ומכר מעל 3.5 מיליון הורדות דיגיטליות בארצות הברית בלבד.

בניו זילנד קיבל השיר את תואר הזהב. באירופה נכנס השיר למקום השלושים במספר מצעדים שונים ברחבי היבשת, כולל מקומות גבוהים בפינלנד, נורווגיה, בלגיה וצרפת. וידאו קליפ לשיר יצא ובוים על ידי פטימה רובינסון, ומראה את פרגי ואת ויל.איי.אם במפעל ממתקים, בהשראת הסרט "צ'ארלי בממלכת השוקולד".

== קישורים חיצוניים ==

==הערות שוליים==

קטגוריה:שירי פרגי
קטגוריה:שירי ויל.איי.אם
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:וידאו קליפים שבוימו על ידי פטימה רובינסון
קטגוריה:שירים על מזון ושתייה
קטגוריה:סינגלים בהוצאת אינטרסקופ רקורדס
מחלת קסטלמן

מחלת קסטלמן (באנגלית Castleman's disease) היא הפרעה לימפופרוליפרטיבית נדירה הכוללת גידול יתר של תאים השייכים למערכת הלימפה.

המחלה תועדה לראשונה בשנת 1950 על ידי הרופא והפתולוג האמריקאי בנימין קסטלמן , וקרויה על שמו.

==הגדרת המחלה==

המחלה היא הפרעה לימפופרוליפרטיבית (מחלה שבה יש ריבוי לא מבוקר של תאים השייכים למערכת הלימפתית) שפירה. מחלת הקסלמן אינה מוגדרת כסרטן, אך החולים בה הם בעלי סיכון מוגבר לחלות בלימפומה.
קיימים שני סוגים של המחלה - כאשר המחלה ממוקמת במוקד אחד בגוף (Unicentric Castleman's disease) וכאשר היא מפושטת (multicentric Castleman's disease).

===מחלת קסטלמן - CD===

זוהי הצורה הנפוצה יותר של המחלה. היא מוגבלת לקשר לימפה אחד או אזור אחד. המיקום השכיח ביותר הוא בית החזה, ואחריו חלל הבטן. במרבית המקרים החולים אינם תסמיניים, והמחלה מתגלה כממצא מקרי באמצעי דימות. עם זאת, לעיתים בשל ריבוי התאים מופיעה נפיחות בקישורית הלימפה. המחלה פוגעת בדרך כלל בצעירים (גיל ממוצע 35).

אפשרויות טיפול

ניתן לרפא את המחלה בניתוח לכריתת הגידול. כריתה מלאה מביאה להחלמה בכל החולים. גם כאשר לא ניתן לבצע כריתה מלאה - יש לבצע כריתה חלקית, ובחלק מן המקרים נהוג להוסיף טיפול בקרינה.

המחלה מעלה את הסיכוי להופעת לימפומה לאחר מספר שנים.

===מחלת קסטלמן רב-מוקדית - MCD===

הצורה הנפוצה פחות אך אגרסיבית יותר. המחלה הפוגעת בעיקר באנשים מבוגרים (גילאי 50-60 ומעלה) ובנשאים של HIV עקב החלשות מערכת החיסון גיל הופעת המחלה צעיר יותר. 
הביטוי הראשוני האופייני הוא חום, הזעות לילה, ירידה במשקל וחולשה. 
המחלה המפושטת גורמת להגדלת בלוטות לימפה (במקרים רבים בכל הגוף) ולעיתים להגדלת הטחול או הכבד. 
בבדיקות דם ניתן למצוא אנמיה, ירידה ברמת החלבון בדם, ירידה בכמות הנוגדנים ושקיעת דם מוחשת. 
 
אפשרויות טיפול

הטיפולים המקובלים הם ניתוח להסרת הגידול, הקרנות, סטרואידים, טיפול אנטי-ויראלי, נוגדנים ספציפיים, טיפול בטוסיליזומב וכימותרפיה.

תוחלת חיים

המחלה עשויה להתקדם במהירות, ולהביא למוות תוך מספר שבועות או להישאר במצב יציב במשך כמה שנים. תוחלת החיים הממוצעת היא של 26-30 חודשים, אך עקב נדירותה היחסית של המחלה והימצאות שונות רבה בין החולים בה, קשה לקבוע מה תוחלת החיים לכלל החולים, עם זאת תוחלת החיים של חולים במחלת קסטלמן רב מוקדית הקשורה ל- HIV נמוכה יותר. לחולים במחלת קסטלמן רב מוקדית שאינה קשורה ל- HIV ישנם סיכויי החלמה גבוהים יותר.

מרבית החולים נפטרים מזיהום מפושט, התקדמות המחלה או ממאירויות נלוות.

==תסמינים==
עקב היפרפלזיה של בלוטות הלימפה יישנם הגדלות של קשרי לימפה. למחלת הקסטלמן רב מוקדית ישנם תסמינים רבים לא ספציפיים כמו חום, הזעות לילה, הקאות ובחילות, שלשולים, אובדן משקל, בצקת בבטן, דימומים על העור, תחושת נימול ונטייה לחבורות.

==גורמים==
למרות שהמחלה התגלתה לפני למעלה משישה עשורים המנגנונים שבבסיס מחלת הקסטלמן רב מוקדית - MCD עדיין אינם מובנים במלואם, עם זאת מבחינה פתופיזיולוגית נמצא כי MCD מתווכת על ידי יחסי גומלין בין כמו IL-6 (-ציטוקין) אשר עשויים להיות מונעים על ידי וירוס הנקרא (herpesvirus 8 - (HHV-8. כמו כן הסיכון לחלות במחלה עולה במקרה של ירידה בכושרה של מערכת החיסון, כחצי מן החולים במחלה מאובחנים כמקביל כחולים ב- איידס.

הסיבה להתפרצותה של מחלת קסטלמן חד מוקדית עדיין אינו ידוע.

==ראו גם==
* מערכת הלימפה
* קשרי לימפה
* היפרפלזיה

==קישורים חיצוניים==

==הערות שוליים==

קטגוריה:הפרעות במנגנון החיסון
IC 10

IC 10 היא גלקסיה לא-סדורה ננסית שנמצאת בקבוצת הכוכבים קסיופאה במרחק של כ-2.6 מיליון שנות אור ממערכת השמש ושייכת לקבוצה המקומית. לגלקסיה בהירות נראית מדרגה 9.5 והיא התגלתה ב-8 באוקטובר 1887 על ידי האסטרונום האמריקאי לואיס סוויפט, שתיאר אותה ככוכב חלש מוקף בערפילית מאוד גדולה ומאוד מאוד מאוד חלשה וחסרת צורה מוגדרת. היא הוכנסה בשנת 1895 על ידי ג'ון דרייר לתוספת הראשונה (IC I) של הקטלוג הכללי החדש תחת הציון IC 10, כשהיא מתוארת ככוכב חלש מוקף בערפילית חלשה מאוד וגדולה מאוד. הגלקסיה נמצאת כמעלה וחצי ממזרח לכוכב כף (β בקסיופאה) וכ-3.8 מעלות מצפון-מערב לכוכב שדר (α בקסיופאה), כך שקל יחסית לאתרה באמצעות טלסקופ חובבים.

==מאפיינים==
גודלה הזוויתי של הגלקסיה הוא כ-8 דקות קשת שממרחקה שקול לקוטר של כ-6,000 שנות אור, מסתה מוערכת בכ- מסות שמש, כ-300 מיליוניות ממסת שביל החלב, כאשר כ- מסות שמש ממנה היא מסת הכוכבים הנראים שבה וכ- מסות שמש ממנה היא מסת המימן הנייטרלי שבה, כך שבניגוד לרובן המוחלט של הגלקסיות הננסיות שבקבוצה המקומית, יש בה מעט מאוד חומר אפל ולעומת זה יש בה הרבה מימן נייטרלי שמאפשר יצירה של כוכבים חדשים. בשל כך יש בה מספר גבוה יחסית של כוכבים צעירים ומסיביים וביניהם כוכבי וולף ראייה בצפיפות של פי 2.5 מזו של הענן המגלני הגדול, שנחשב לגלקסיה עם פעילות גבוהה של יצירת כוכבים חדשים. את IC 10 מקיף ענן עצום של גז מימן נייטרלי שמשתרע עד לרדיוס של פי 10 מרדיוסה הנצפה, זאת בדומה לגלקסיית ברנרד ול-IC 1613. לא ברור אם IC 10 היא גלקסיית לוויין של גלקסיית אנדרומדה, אך אם כן, היא מקיפה את מרכזה של גלקסיית אנדרומדה במרחק שנע בין 690,000 שנות אור ובין 1,050,000 שנות אור בזמן הקפה של קרוב ל-11 מיליארד שנים, כלומר מאז היווצרותה של הקבוצה המקומית היא ביצעה הקפה אחת בלבד. מרחקה מגלקסיית אנדרומדה דומה למרחק מגלקסיית אנדרומדה של גלקסיית פגסוס האליפסואידית הננסית, שנחשבת לגלקסיית לוויין שלה, כך שסביר שגם IC 10 היא אכן גלקסיית לוויין.

==קישורים חיצוניים==

* 

==הערות שוליים==

קטגוריה:קבוצת הכוכבים קסיופאה
קטגוריה:גלקסיות לווייניות של גלקסיית אנדרומדה
קטגוריה:גלקסיות לא-סדורות ננסיות
קטגוריה:קטלוגי אינדקס